ความดัน110/65. ปกติไหมคับ ทำไมมันต่ำจัง
สวัสดีค่ะ ค่าความดันโลหิต 110/65 คือมีค่าความดันโลหิตตัวบนที่ 110 มิลลิเมตรปรอท และค่าความดันโลหิตตัวล่างที่ 65 มิลลิเมตรปรอทและโดยปกติแล้ว ค่าความดันโลหิตตัวบนที่เหมาะสมคือไม่เกิน 120 มิลลิเมตรปรอท ดังนั้นหากวัดได้ค่าความดันโลหิตตัวบนได้ที่ 110 ถือว่ามีความดันโลหิตที่เหมาะสมดี ส่วนค่าความดันโลหิตตัวล่างที่เหมาะสมคือไม่เกิน 80 มิลลิเมตรปรอท ดังนั้น หากวัดได้ 65 มิลลิเมตรปรอท ถือว่ามีความดันโลหิตที่เหมาะสมดีเช่นกันค่ะ ไม่ได้ต่ำกว่าปกติ เพราะความดันโลหิตตัวล่างที่ต่ำกว่าปกติ คือต่ำกว่า 60 มิลลิเมตรปรอทค่ะ